גיאוגרפיה – קמפוס חינוכי משגב
עדכונים מהקמפוס
הסעות לבגרויות
מסלולים והגברות
מפת קמפוס תש"פ
מלגות משרד החינוך תש"פ
קמפוס חינוכי משגב
לימודי אדם וסביבה – 5 יח"ל
מי לא מכיר את הסמלים הללו?
איך הסמלים קשורים ללימודי אדם וסביבה?
כיום יכול כל אדם להיכנס לאפליקציות שונות ולקבל מידע עדכני על תופעות מרחביות כמו פקקי תנועה, חדרי אירוח או מסעדות, תנאי מזג אוויר או רעידות אדמה.
כל זה מתאפשר דרך יישום של המידע הרב שנרכש בלימודי אדם וסביבה בשילוב עם טכנולוגיות מתקדמות.
לימודי אדם וסביבה הינו מקצוע רחב, המאפשר רכישת מושגי יסוד בתחומים מגוונים, מעניק ידיעה כללית החיונית לאדם משכיל ומקנה דרכי חשיבה המסייעות לאדם הבוגר בחיי היום-יום.
כיום, העולם הפך ל"כפר גלובלי" והאדם נדרש לקלוט חידושים בתחומים מגוונים ולהתמודד עם אתגרים מורכבים. כמו כן נדרש האדם המודרני לשנות מקום מגורים בתדירות גבוהה מאשר בעבר ועקב כך להסתגל לתרבות ולסביבת מגורים שונה.
לצורך זה נדרשת ראיה "רב תחומית" והבנה של קשרי הגומלין בין פעילויות האדם לבין התנאים הפיסיים בארץ ובעולם תוך התייחסות לאקטואליה ופיתוח מודעות להשפעת האדם על סביבתו.
מכיוון שזה מקצוע רב – תחומי, רוכשים התלמידים במסגרת לימודי האדם והסביבה בבית הספר התיכון מושגים גם בתחומים הבאים: מדעי המדינה, כלכלה, סוציולוגיה, דמוגרפיה, אקלים, גיאוגלוגיה, מדעי הסביבה וכימיה.
בנוסף, הטכנולוגיה מתפתחת במהירות ומאפשרת לנו לאסוף מידע עדכני על תופעות שונות בעולם, למקם אותן על גבי מפה, לעדכן אותן כל הזמן ולהציגן באינטרנט בעזרת כלים כמו ממ"ג ו-GIS (מערכות מידע גיאוגרפיות ) שנמצאים בשימוש אצל גופים שונים כמו משרדי ממשלה, משטרה, עיריות, חברות שילוח, תחבורה ועוד. בעזרת טכנולוגיה מתקדמת ניתן להמחיש את מימדי התופעה, לבחון יחסי גומלין, תבניות או מגמות של תופעות אלה.
אצלנו רוכשים מיומנויות מגוונות:
ניתוח תצלומי לווין, נתונים סטטיסטיים, תרשימים, הפקת מידע מהאינטרנט, עבודת שדה (מסלע, קרקע), ניתוח תהליכים גיאופוליטיים, קריאת מפות, שילוב בין מפות , כלים ללימוד עצמי של כל אזור בעולם.
בין הנושאים הנלמדים במקצוע לקראת בחינות הבגרות:
היבטים אקטואליים ביחסי הגומלין
של האדם והסביבה בארץ-ישראל, לדוגמה:
התמודדות האדם עם תנאי האקלים המדברי
בעיות תחבורה ודרכי פתרון
בעיות אקולוגיות ודרכי פתרון אפשריות
כלכלה בעידן הגלובאלי
גיאופוליטיקה של המזרח התיכון
יסודות בגיאולוגיה ובתורת האקלים, אסונות ותופעות טבע מיוחדות.
תהליכי עיור וערי עולם, תהליכי גלובליזציה והשלכותיהם.
מאפיינים של מדינות העולם המתפתח והשוואתם למדינות העולם המפותח, ניתוח הגורמים לשונות ביניהם.
פיתוח חשיבה ביקורתית על ההשלכות של תהליכי הפיתוח ויישום העקרונות שנלמדו לביקורת ולהערכה של מיזמים קיימים ולתכנון מיזמים חדשים.
אנו מלמדים על פי תוכנית לימודים חדשה המתמקדת בנושאים אקטואליים בארץ ובעולם, מכוונת לפיתוח סקרנות ולטיפוח חשיבה ביקורתית, טיפוח ערכים כמו סובלנות אכפתיות ומעורבות פעילה של הלומד במתרחש בסביבה הקרובה והרחוקה – הפיסית והיישובית.
החל מתשע"ח פתחנו מסלול חדש – מסלול ה"סייבר הגאוגרפי". במהלך משותף לפיקוח על הוראת "גאוגרפיה – אדם וסביבה" במזכירות הפדגוגית ולמערך השטח בחיל המודיעין נפתח מסלול ה"סייבר הגאוגרפי". נושאי הלימוד הינם: תיאור המרחב; המפה ומאפייניה; ממידע מרחבי למידע דיגיטלי; יישומיGIS לימוד ותרגול תוכנת הממ"ג (ArcGIS Desktop). לפיתוח מסלול זה השלכה ארוכת טווח על חינוך דור בוגרים מקצועי ואיכותי לתפקידי מפתח בצבא ובחברה.
מערכות המידע הגאוגרפיות בצבא הינן החלק המרכזי בכלל הטכנולוגיה הצבאית ומשמשות כתשתית נתונים לניתוח והבנת המרחב כמו גם לקבלת החלטות במרחב בזמן אמת. מערכת "כיפת ברזל", לדוגמה, צורכת נתונים מרחביים בזמן אמת לצורך חישובי מסלול תלת מימדיים מיטביים. בנוסף גם בחיים האזרחיים קיים שימוש נרחב במפות לצורך תכנון מסלולים, שימוש ביישומי GIS לצורך קביעת מיקום לצורכי פיתוח דוגמת מיקום מיטבי של מרכזי קניות, כבישים, תכנון עירוני ועוד.
לימודי אדם וסביבה בבית הספר נעשים באווירה נעימה ובדרכים מגוונות – הלימודים במגמה משלבים בין לימודים עיונים בכיתה, מול המחשב ובימי סיור לצורך לימוד והעשרה.
ציון הבגרות (5 יחידות לימוד) מרכב משני חלקים:
3 יחידות חובה – מבחן בגרות חיצוני מתוקשב בסוף י"ב, שבו ייעזר התלמיד במפות אינטרנטיות, באנימציות ובסרטונים בנוסף לאטלס.
2 יחידות לימוד במסלול התמחות – בסוף כיתה י"א ניתן ציון בגרות בית ספרי בהערכה חלופית
צוות מורי ההגברה בבית הספר
רכזת המקצוע: נעם מגל
מסלול אומנויות העיצוב
מסלול אלקטרוניקה
מסלול הנדסת תכנה
מסלול מדעי הבריאות ורפואה
מסלול צילום ותקשורת חזותית
מגמת חקר
מנהיגות ואזרחות
תנך לחיים
©2019 קמפוס חינוכי משגב – ביה"ס על יסודי משגב